Държавен вестник, бр. 113, 2025 г., стр. 25

БРОЙ  113	
Д Ъ Р Ж А В Е Н  В Е С Т Н И К 	
СТР.  25   
7. медицински изделия – превръзки за 
булозна епидермолиза;
8. медицински изделия за прилагане с 
инсулинова помпа;
9. интермитентни катетри;
10. сензори за продължително измерване 
на нивото на глюкозата;
11. медицински изделия за кислородоте­
рапия;
12. медицински изделия за лечение на 
хронични и усложнени рани. 
(2) Договорът се подписва от законния 
представител на притежателя на разрешение 
за търговия на дребно с ЛП и от ръководителя 
на аптеката.
Раздел II
Основания и ред за издаване на отказ от 
сключване на договор за отпускане и запла­
щане на лекарствени продукти по чл. 262, 
ал. 6, т. 1 от ЗЛПХМ, на медицински изделия 
и на диетични храни за специални медицин­
ски цели, заплащани напълно или частично 
от НЗОК
Чл. 10. (1) Директорът на РЗОК отказва 
да сключи договор, когато:
1. кандидатът не отговаря на условията 
по чл. 4;
2. не са представени някои от изискуемите 
документи по чл. 6, подадените документи 
не удостоверяват обстоятелствата по чл. 4, 
ал. 2 или нередовностите не са отстранени от 
заявителя в определения срок по чл. 7, ал. 2.
(2) Директорът на РЗОК издава мотивиран 
отказ за сключване на договор за отпускане 
и заплащане на ЛП, МИ и/или ДХСМЦ.
(3) Отказът се връчва на кандидата или му 
се изпраща по пощата с препоръчано писмо 
с обратна разписка в срок до 7 дни от изда­
ването му или чрез ССЕВ. 
(4) Отказът подлежи на обжалване по реда 
на Административнопроцесуалния кодекс 
(АПК).
Раздел III
Ред за обявяване на процедура по сключва­
не на договор за отпускане и заплащане на 
лекарствени продукти по чл. 262, ал. 6, т. 1 
от ЗЛПХМ, на медицински изделия и на дие­
тични храни за специални медицински цели, 
заплащани напълно или частично от НЗОК
Чл. 11. (1) За обявяване на процедура по 
сключване на договори за отпускане и за­
плащане на ЛП, МИ и ДХСМЦ директорът 
на РЗОК:
1. публикува на интернет страницата на 
НЗОК покана за участие в договарянето към 
притежателите на разрешение за търговия 
на дребно с лекарствени продукти, чиито 
аптеки са разкрити на територията на РЗОК, 
в която посочва:
а) необходимите документи за сключване 
на договор с НЗОК, информация за мястото 
на публикуване/получаване на образец от 
комплекта документи и срок за подаване на 
документите;
б) място за подаване на документите, в 
случаите, в които кандидатът е заявил, че 
желае документите да са на хартиен носител;
в) средства за комуникация и длъжностно 
лице за контакти в РЗОК;
2. поставя на видно място в сградата на 
РЗОК поканата по т. 1;
3. публикува на интернет страницата на 
НЗОК и поставя на видно място в сградата на 
РЗОК график за подписване на договорите за 
отпускане и заплащане на ЛП, МИ и ДХСМЦ 
в случаите, в които кандидатът е заявил, че 
желае документите да са на хартиен носител.
(2) Поканата се публикува и на интернет 
страницата на БФС.
Чл. 12. (1) Директорът на РЗОК сключва 
договор с кандидат – притежател на разре­
шение за търговия на дребно с лекарствени 
продукти, при условие че същият отговаря на 
условията по чл. 4, ал. 2 и е представил всич­
ки изискуеми документи по чл. 6. Договорът, 
както и допълнителните споразумения към 
него се съгласуват от юрисконсулт.
(2) От момента на влизане в сила на до­
говора по ал. 1 НЗОК придобива качеството 
възложител, а кандидатът – изпълнител. 
Възложителят и изпълнителят са длъжни да 
спазват изискванията, установени в настоя­
щите Условия и ред и договора.
Г л а в а  т р е т а
УСЛОВИЯ И РЕД ЗА ОТПУСКАНЕ НА ЛЕ­
КАРСТВЕНИ ПРОДУКТИ ПО ЧЛ. 262, АЛ. 6, 
Т. 1 ОТ ЗЛПХМ, МЕДИЦИНСКИ ИЗДЕЛИЯ 
И ДИЕТИЧНИ ХРАНИ ЗА СПЕЦИАЛНИ 
МЕДИЦИНСКИ ЦЕЛИ В ИЗПЪЛНЕНИЕ 
НА ДОГОВОР С НЗОК/РЗОК
Чл. 13. (1) При изпълнение на предмета 
на договора изпълнителят ползва аптечен 
софтуер, чрез който е реализирана интегра­
ция с Националната здравноинформационна 
система (НЗИС), информационната система 
на НЗОК и информационната система на 
Българската организация за верификация на 
лекарствата (БОВЛ), с цел обмен на данни 
за изпълняваните електронни предписания и 
осъществявания спрямо тях контрол.
(2) Отпускането на ЛП, МИ и ДХСМЦ, 
предписани на електронно предписание, 
включително на електронно предписание, 
издадено по електронен протокол (Е-прото­
кол), се извършва по реда на глава седма от 
Наредба № 4 от 2009 г. за условията и реда 
за предписване и отпускане на лекарствени 
продукти (Наредба № 4).